SETบ่ายแกว่งไซด์เวย์แนวต้าน 1,430รอดูการประชุมโอเปก-ประชุม ECB
แนวโน้มการลงทุนในช่วงบ่ายนี้ ตลาดฯคงแกว่งไซด์เวย์ พร้อมให้แนวรับ 1,410 จุด ส่วนแนวต้าน 1,430 จุด รอดูการประชุมกลุ่มประเทศผู้ส่งออกน้ำมัน (โอเปก) และการประชุมธนาคารกลางยุโรป (ECB) ในวันนี้
2 มิ.ย. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (2 มิ.ย.) เทคนิเคิลรีบาวน์หลังวานนี้ดัชนีปรับลดลง ขณะที่ตลาดภูมิภาคแกว่งไซด์เวย์ทั้งในแดนบวก-ลบ รอดูการประชุมโอเปก-ประชุม ECB โดยตลาดหุ้นไทยมีแรงซื้อเข้ามาโดดเด่นในกลุ่มรับเหมาฯ นำโดย CK, ITD รับผลคืบหน้างานประมูลรถไฟฟ้าสายสีส้ม บ่ายนี้ตลาดฯคงแกว่งไซด์เวย์ พร้อมให้แนวรับ 1,410 แนวต้าน 1,430 จุด
 
นายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย) (MBKET) เปิดเผยว่า ตลาดหุ้นไทยเช้านี้ปรับตัวขึ้น มองว่าเป็นการเกิดเทคนิเคิลรีบาวน์หลังจากเมื่อวานนี้ได้ปรับตัวลงแรงไป ขณะที่ตลาดหุ้นอื่นในภูมิภาคเอเชียแกว่งไซด์เวย์ทั้งในแดนบวก-ลบ โดยต่างรอดูการประชุมกลุ่มประเทศผู้ส่งออกน้ำมัน (โอเปก) และการประชุมธนาคารกลางยุโรป (ECB) ในวันนี้
สำหรับการเคลื่อนไหวเช้านี้หุ้นที่ขึ้นมาเด่นเป็นหุ้นในกลุ่มรับเหมาก่อสร้าง อย่างหุ้น CK, ITD ซึ่งคงเป็นผลจากความคืบหน้างานประมูลรถไฟฟ้าสายสีส้มส่วนแนวโน้มการลงทุนในช่วงบ่ายนี้ ตลาดฯคงแกว่งไซด์เวย์ พร้อมให้แนวรับ 1,410 จุด ส่วนแนวต้าน 1,430 จุด
 
บล.เอเอสแอล ระบุในบทวิเคราะห์ (2 มิ.ย.) ว่า  ตลาดหุ้นไทยไม่มีปัจจัยบวกสนับสนุนแรงซื้อต่อเนื่อง หลังเข้าใกล้ 1,430 ทั้งนี้ข้อมูลเศรษฐกิจสหรัฐฯที่เปิดเผยคืนวานนี้ไม่เป็นไปทิศทางเดียวกัน อาจส่งผลให้เกิดการคาดการณ์ถึงโอกาสของการปรับขึ้นตอกเบี้ยของเฟดลดน้อยลงในการประชุมนโยบายการเงินในวันที่ 14-15 มิ.ย. การปรับตัวลงของSET ทดสอบ 1,412 หรือต่ำกว่าลงมา คาดจะมีแรงซื้อระยะสั้นกลับเข้ามา โดยเฉพาะหุ้นขนาดใหญ่ กลุ่มธนาคาร กลุ่มสื่อสาร ส่วนหุ้นกลุ่มพลังงานยังมีความผันผวนสูง รอซื้อเมื่อปรับตัวลงแรงในวันนี้
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
IVL    มูลค่าการซื้อขาย 1,449.30 ล้านบาท ปิดที่  34.00 บาท เพิ่มขึ้น 0.75 บาท
CK     มูลค่าการซื้อขาย 1,264.84 ล้านบาท ปิดที่  27.25 บาท เพิ่มขึ้น 1.50 บาท
AOT    มูลค่าการซื้อขาย 1,159.94 ล้านบาท ปิดที่ 388.00 บาท ลดลง  2.00 บาท
SCB    มูลค่าการซื้อขาย   897.75 ล้านบาท ปิดที่ 137.00 บาท ราคาไม่เปลี่ยนแปลง       
BDMS   มูลค่าการซื้อขาย   698.31 ล้านบาท ปิดที่  23.80 บาท ลดลง  0.10 บาท
 